Հուշարձանը կրում է նաև << Թումբեն պտկեն սուրբ >> անվանումը: Գտնվում է գյուղից հյուսիս-արևելք ընկած բարձր բլրի գագաթին: Սրբատեղին բաղկացած է երկու միմյանց կից շինություններից՝ եկեղեցուց ու գավթից: Եկեղեցին միանավ բազիլիկ սրահ է, լայն ուղղանկյուն խորանով: Գլխավոր մուտքը հարավային ճակատից է: Եկեղեցուն հյուսիսից կցված է ուղղանկյուն շինություն, ամենայն հավանականությամբ՝ գավիթ, որը միակ նեղ մուտքով հաղորդակցվում է եկեղեցու սրահի հետ: Հուշարձանը ներկայումս գտնվում է ավերակված վիճակում՝ պատերը պահպանում են մինջև 1մ բարձրությամբ: Ըստ տեղագրող Մ. Բարխուդարեանցի, այն եղել է ուխտատեղի: